C 146/40
FI
Euroopan unionin virallinen lehti
27.4.2023
4.13 Jätevesialalla on suuri potentiaali tulla resurssitehtaaksi.
EU:ssa on jo energiapositiivisia jätevedenpuhdistamoja energiansäästöteknologioiden ja sellaisen uusiutuvan energian tuotannon ansiosta, joka perustuu esim. puhdistamolietteen anaerobiseen mädätykseen ja tästä saatavan biokaasun käyttöön (15).
Lisäpotentiaalia on puhdistamorakenteiden kaksikäytössä hyödyntämällä rakenteita aurinkosähköjärjestelmien alustana.
Tällaista käyttöä on edistettävä.
4.14 EU:ssa 10 miljoonan ihmisen saatavilla ei edelleenkään ole sanitaatiopalveluja.
Onkin myönteistä, että ehdotuksessa jäsenvaltioita vaaditaan parantamaan sanitaation saatavuutta erityisesti haavoittuvassa asemassa olevien ja syrjäytyneiden ryhmien osalta sekä asettamaan vuoteen 2027 mennessä käyttöön maksuttomat julkiset käymälät.
Vaatimusta olisi kuitenkin vahvistettava velvoittamalla jäsenvaltiot varmistamaan jo kaupunkisuunnittelun varhaisessa vaiheessa sanitaation saatavuus kaikille ja ottamaan huomioon vesipalvelujen kohtuuhintaisuus ja sosiaalinen ulottuvuus.
Tässä yhteydessä olisi otettava lukuun myös jäteveden keräys- ja käsittelyrakenteiden pitkä elinkaari ja niille ominainen joustamattomuus mukauttamista tai nykyaikaistamista varten.
4.15 Vesipalvelujen kohtuuhintaisuuden varmistamiseksi poikkeuksia laajennetusta tuottajavastuusta on rajoitettava tiukasti.
Poikkeuksia ei tulisi soveltaa tuotteisiin, joiden markkinoille saatettu määrä on vuosittain alle kaksi tonnia, sillä tietyt aineet ovat voimakkaita myös pieninä määrinä.
Vähintään olisi selvennettävä, että kahden tonnin raja koskee EU:n markkinoita eikä kansallista tasoa.
Olisi myös varmistettava, että laajennettu tuottajavastuu kattaa verkossa toimivat vähittäismyyjät.
4.16 Jäteveden käsittelykustannukset muodostavat merkittävän osan vesilaskuista, mutta monet vedenkäyttäjät eivät ole tietoisia jätevedenpuhdistamojen tarjoamasta palvelusta eivätkä siitä, miten hyvin jäteveden käsittely toimii heidän asuinalueellaan.
Uusi säännös tiedottamisesta yleisölle onkin tervetullut, sillä näin varmistetaan ajantasaisten tietojen jakaminen alueella käsitellyn (ja käsittelemättömän) jäteveden prosenttiosuudesta sekä yhdyskuntajätevedenpuhdistamojen, kiinteistökohtaisten järjestelmien ja myös viemärien ylivuotojen ja hulevesien aiheuttamasta epäpuhtauskuormasta.
Bryssel 22. helmikuuta 2023.
Euroopan talous- ja sosiaalikomitean puheenjohtaja Christa SCHWENG
(15)
Ks. esimerkiksi Marselisborg WWTP – from wastewater plant to power plant.